Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18994

3. Az ASHTAM tartalma 3.1. A adatelem – Az érintett FIR (Repüléstájékoztató Körzet), a nyílt szövegű megfelelője a rövidített fejlécben található Helységnév Azonosítónak, amely ebben a példában "Auckland Oceanic FIR". 3.2. B adatelem – az első kitörés dátuma és időpontja (UTC). 3.3. C adatelem – a tűzhányó neve, a tűzhányó száma, ahogy az az ICAO kiadványában (Manual on Volcanic Ash, Radioactive Material and Toxic Chemical Clouds (Doc 9691) - Vulkáni Hamu, Radioaktív Anyagok és Toxikus Vegyi Anyagok Felhői – Kézikönyvében (Doc 9691), H Függelék), valamint ahogyan a World Map of Volcanos and Principal Aeronautical Features - Vulkánok és Legfontosabb Léginavigációs Jellegzetességek, Tereptárgyak Világtérképén szerepel. 3.4. D adatelem – a tűzhányó földrajzi szélessége/hosszúsága teljes fokokban kifejezve, vagy a tűzhányó radiállal és távolsággal kifejezett helyzete egy navigációs berendezéstől (NAVAID). (Ahogyan az ICAO kiadványában (Manual on Volcanic Ash, Radioactive Material and Toxic Chemical Clouds (Doc 9691) - Vulkáni Hamu, Radioaktív Anyagok és Toxikus Vegyi Anyagok Felhői - Kézikönyv (Doc 9691), H Függelék), valamint a World Map of Volcanos and Principal Aeronautical Features - Vulkánok és Legfontosabb Léginavigációs Jellegzetességek, Tereptárgyak Világtérképén szerepel). 3.5. E adatelem – színkód, mely jelzi a tűzhányó aktivitás riasztási szintjét, beleértve bármely korábbi riasztási színkódot, az alábbiak szerint: A tűzhányó aktivitás riasztási szintjét jelző színkód A tűzhányó aktivitásának állapota VÖRÖS RIASZTÁS A vulkánkitörés pillanatnyilag is folyamatban van. Hamucsóvát/-felhőt jelentettek FL 250 felett, vagy A tűzhányó veszélyes, valószínű a kitörés, olyan hamucsóva/-felhő várható, amely FL 250 fölé nyúlik. NARANCS RIASZTÁS A vulkánkitörés pillanatnyilag is folyamatban van, de a hamu csóva/felhő nem éri el és nem is várják, hogy eléri a FL 250-et, vagy A tűzhányó veszélyes, a kitörés valószínű, de a hamucsóva/felhő várhatóan nem éri el a FL 250-et. SÁRGA RIASZTÁS A tűzhányót időnként aktívnak tudják, és a tűzhányó aktivitása a közelmúltban jelentősen megnövekedett, a vulkánt pillanatnyilag nem ítélik veszélyesnek, de óvatosnak kell lenni. vagy (Egy kitörés után, azaz PIROS-ról, vagy NARANCS-ról a riasztás szintjét SÁRGÁ-ra változtatják.) A tűzhányó aktivitása jelentősen csökkent, a tűzhányót pillanatnyilag nem ítélik veszélyesnek, de ennek ellenére óvatosnak kell lenni. ZÖLD RIASZTÁS Úgy vélik, hogy a tűzhányó aktivitása szünetel, és a tűzhányó visszatért normális állapotába. Megjegyzés. – Az érintett Állam területén a Körzeti Irányító Központ számára az illetékes vulkanológiai szervezetnek kell biztosítania a tűzhányó aktivitás riasztási szintjét jelző színkódot, és a korábbi szintben beálló bármilyen változást, pl. "RED ALERT FOLLOWING YELLOW" , vagy "GREEN ALERT FOLLOWING ORANGE", azaz "VÖRÖS RIASZTÁS A SÁRGA UTÁN", vagy "ZÖLD RIASZTÁS A NARANCS UTÁN". 2007/70/II. szám 3.6. F adatelem - Ha az üzemeltetésre jelentős hatású vulkáni hamufelhőt jelentettek, jelezni kell a vulkáni hamufelhő vízszintes kiterjedését a földrajzi szélesség / hosszúság felhasználásával (teljes fokokban kifejezve), a hamufelhő alsó/felső szintjét a tengerszinthez viszonyítva (altitude) 1000 méterben (lábban), és/vagy a kibocsátó vulkánhoz viszonyított radiállal és távolsággal. A tájékoztatást kezdetben csupán a különleges légi-jelentésekre is alapozhatják, de az illetékes meteorológiai figyelő állomásoktól és/vagy a Vulkáni Hamufelhők Tanácsadói Központjaitól (Volcanic Ash Advisory Centre/s/) származó értesítések jó alapot szolgáltathatnak a későbbi részletesebb tájékoztatások számára. 3.7. G adatelem – az illetékes meteorológiai megfigyelő állomásoktól és/vagy a Vulkáni Hamufelhők Tanácsadói Központjától származó értesítésekre alapozva jelezni kell a vulkáni hamufelhő mozgásának várható irányát a kiválasztott repülési szinteken. 3.8. H adatelem – jelezni kell azokat a repülési útvonalakat és repülési útvonal szakaszokat, valamint repülési szinteket, amelyeket a természeti jelenség érint, vagy várhatóan érinteni fog. 3.9. I adatelem – jelezni kell a légtér, a repülési útvonalak, vagy útvonalszakaszok zárását, valamint a rendelkezésre álló elkerülő útvonalak lehetőségét. 3.10. J adatelem – az információforrás jelzése, például "különleges légi-jelentés" ("special air-report"), vagy "vulkanológiai szervezet" ("vulcanological agency"), stb. Az információ forrását minden esetben fel kell tüntetni, akár éppen kitört egy vulkán, vagy egy vulkáni hamufelhőt jelentettek, akár nem. 3.11. K adatelem – az előző pontokhoz kiegészítésképpen, nyílt szöveggel leírva, bármely üzemeltetési szempontból fontos, lényeges információ.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes